พาณิชย์หารือหน่วยงานสาธารณสุข ควบคุม “ชุดตรวจโควิด-19” ยันพร้อมขึ้นบัญชีเมื่อได้ข้อมูลที่ชัดเจนจากสาธารณสุข
นายบุณยฤทธิ์ กัลยาณมิตร ปลัดกระทรวงพาณิชย์ กล่าวภายหลังการประชุมหารือร่วมกับทางหน่วยงาน กระทรวงสาธารณสุข สำนักงานคณะกรรมการอาหารและยา( อย.) องค์การเภสัช สำนักงานหลักประกันสุขภาพแห่งชาติ กรมศุลกากร และกรมวิทยาศาสตร์ ผ่านทางออนไลน์ เพื่อร่วมหารือถึงความเหมาะสมหากจะดึงชุดตรวจ Antigen Test Kit (แอนติเจน เทสคิด) ที่จะใช้สำหรับตรวจหาเชื้อโควิด-19 เป็นสินค้าควบคุมราคาหรือไม่นั้น ซึ่งในส่วนของชุดตรวจดังกล่าวถือเป็นเวชภัณฑ์เครื่องมือทางการแพทย์ โดยมีกฎหมายควบคุมการใช้จากกระทรวงสาธารณสุขเป็นการเฉพาะดังนั้น         หากจะประกาศให้เป็นสินค้าควบคุมในด้านราคาโดยใช้กฎหมายว่าด้วยราคาสินค้าและบริการ ที่กระทรวงพาณิชย์ดูแล ทางกระทรวงพาณิชย์จะต้องมีรายละเอียดต่างๆของชุดตรวจดังกล่าว เนื่องจากเป็นสินค้านำเข้าทั้งหมดที่จะต้องทราบข้อมูลแต่ละชนิดมีต้นทุนที่แท้จริงนั้นเป็นอย่างไรเพื่อจะได้นำมาพิจารณาหากจะดึงให้เป็นสินค้าควบคุมราคาได้ชัดเจนยิ่งขึ้น     อย่างไรก็ตาม ที่ประชุมทางยังไม่ได้ข้อสรุปให้ชุดตรวจ Antigen Test Kit ให้เป็นสินค้าควบคุมแต่อย่างใด ซึ่งกระทรวงพาณิชย์จะทำหนังสือถึงกระทรวงสาธารณสุขเพื่อสอบถามอย่างเป็นทางการอีกครั้ง เพราะหากกำหนดให้เป็นสินค้าควบคุมกระทรวงสาธารณสุขจะต้องสรุปรายละเอียด ตัวสินค้าชุดตรวจจำนวนผู้นำเข้าที่ได้รับอนุญาตขึ้นทะเบียน ชนิดชุดตรวจ และมีต้นทุนชุดตรวจ เพื่อพิจารณาต้นทุนที่แท้จริง เพราะหากกำหนดราคาควบคุมที่ต่ำเกินไปอาจไม่จูงใจสินค้าที่จะคุมต่อการนำเข้า และหากมีราคาสูงเกินไปก็จะกระทบต่อประชาชนที่จะซื้อชุดตรวจ ระบุ จากการติดตามการซื้อขายชุดตรวจ Antigen Test Kit ทางออนไลน์ มีราคาค่อนข้างสูง และเริ่มมีการสั่งซื้อกันมากขึ้น หรือร้านสะดวกซื้อถือว่าผิดกฎหมายของทางกระทรวงสาธารณสุข